Η Μαρίνα Βερνίκου εδώ και μερικά χρόνια φωτογραφίζει κάθε σημείο στο οποίο ταξιδεύει και μας αφήνει να τρυπώσουμε και εμείς στα μέρη αυτά μέσα από τον φακό της.

Πρόσφατα, λοιπόν, βρέθηκε στη Θηρασιά, η οποία ανήκει στο νησιωτικό σύμπλεγμα της Σαντορίνης (περιλαμβάνει επίσης το ομώνυμο νησί και το Ασπρονήσι) και βρίσκεται απέναντι από τη μαγευτική Οία. Τη φυσιογνωμία της συνθέτουν, κατά κύριο λόγο, το επιβλητικό φυσικό ανάγλυφο με τους εντυπωσιακούς γεωλογικούς σχηματισμούς, τα δείγματα αναλλοίωτης λαϊκής αρχιτεκτονικής στα σπίτια και τις εκκλησίες, ο οικισμός του Μανωλά με το αυθεντικό παραδοσιακό χρώμα, η γραφική ακρογιαλιά του Κόρφου με τις παραδοσιακές ταβέρνες, που υποδέχονται τους εκδρομείς από τη Σαντορίνη.

















